stanford-oval/wikipedia huggingface dataset:
מגדל קנטון

| --- | --- |
מגדל קנטון בזמן המשחקים האסייתים ב-2010
מגדל קנטון בזמן המשחקים האסייתים ב-2010
 מידע כללי
 סוג:  מגדל תצפית, מגדל טלוויזיה, מבנה היפרבולואידי 
 שימוש:  מגדל תקשורת, תצפית ומסעדה
 כתובת:  גואנגג'ואו
 מיקום:  גואנגג'ואו
 מדינה:  הרפובליקה העממית של סין  סין
 הקמה ובנייה
 תקופת הבנייה:  נובמבר 2005 – 2010 (כ־4 שנים)
 תאריך פתיחה רשמי:  30 בספטמבר 2010 
 אדריכל:  חברת IBA: מרק המל וברברה קויט
 סגנון אדריכלי:  אדריכלות הייטק 
 מידות
 גובה:  600 מטר
 שטח:  114,054 מטר רבוע
 גובה מעל פני הים:  604 מ' 
 קומות:  37 
 קואורדינטות:  23°6′32″N 113°19′8″E﻿ / ﻿23.10889°N 113.31889°E﻿ / 23.10889; 113.31889
 http://www.guangzhoutower.cc/english/index.html
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמגדל קנטון(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמגדל קנטון
 
תרשים של המגדלים הגבוהים בעולם
מגדל קנטון (בסינית: 广州塔), או בשמו הקודם, מגדל הטלוויזיה האסטרונומי והתצפית של גואנגג'ואו (בסינית: 广州电视台天文及观光塔), או פשוט מגדל גואנגג'ואו (בסינית: 廣州塔), הוא מגדל תקשורת ותצפית רב תכליתי בגובה 600 מטר ברובע האיז'ו בעיר גואנגג'ואו במחוז גואנגדונג, סין. המגדל הושלם בשנת 2009 והפך פעיל ב-29 בספטמבר 2010 לרגל משחקי אסיה שנערכו בעיר באותה שנה. המגדל החזיק בתואר המגדל הגבוה בעולם משך זמן קצר, לאחר שהדיח מהתואר את מגדל סי אן, ונושל מהתואר על ידי עץ השמיים בטוקיו בשנת 2011. זהו המבנה השני בגובהו בסין, והמבנה החמישי בגובהו בעולם.
היסטוריה

המגדל נבנה על ידי "קבוצת מגדל הטלוויזיה החדש של גואנגג'ואו". הוא תוכנן על ידי האדריכלים ההולנדים מרק המל (Mark Hemel) וברברה קויט (Barbara Kuit) מקבוצת אדריכלות מבוססת מידע (IBA) ביחד עם ארופ (Arup), קבוצת תכנון בינלאומית שממוקמת בלונדון. אבן הפינה הונחה בשנת 2005.
המגדל, למרות שלא הושלם לחלוטין, נפתח לקהל ב-1 באוקטובר 2010, בזמן למשחקים האסייתים ה-16, שאירחה העיר גואנגג'ואו בנובמבר 2010. תצפית הגג הושלמה לבסוף בדצמבר 2011.
המבנה

הצורה המסובבת או היפרבולית של מגדל קנטון מבוססת על הפטנט הרוסי מס' 1896, המתוארך ל-12 במרץ 1899, של המהנדס והאדריכל הרוסי, ולדימיר שוחוב.
מותן המגדל מכיל שביל פתוח באורך 180 מטר בו מבקרים יכולים לטפס פיזית על המגדל. ישנם גנים חיצוניים בתוך המבנה, ובחלק העליון, קצת מעל 450 מטר, ישנו דק תצפית פתוח.
פנים המבנה מחולק לאזורים הניתנים לשינוי בעלי שימושים רבים הכוללים מתקני שידור לטלוויזיה ורדיו, מרפסות תצפית, מסעדות, חדרי משחקי מחשב, חללים לתערוכות, חדרי ישיבות, חנויות ואפילו קולנוע 4D.
כל תשתיות החיבור לתחבורה נמצאות בקומה מתחת לאדמה, מטרו ותחנות אוטובוסים. בקומה הזו ישנו גם אזור לתערוכות, אזור מסחרי, אזור אוכל (food court) ומגרשי חניה. לבניין 2 סוגי מעליות, איטית המאפשרת מבט פנורמי למטה ומהירה בעלת סיפון כפול.
האזור בין 80 מטר ל-170 מטר גובה מאכלס קולנוע 4D, אזור משחקים, מסעדות, בתי קפה וגנים חיצוניים. חדר מדרגות חיצוני (skywalk), מתחיל בגובה 170 מטר ועולה בצורה סיבובית כמעט 200 מטר, עד לאזור המותן.
האזור העליון של המגדל מתחיל מעל גרם המדרגות ומכיל מסעדה מסתובבת בת 2 קומות ואת אזורי התצפית העליונים. מאזור התצפיות העליון ניתן לעלות אף גבוה יותר, דרך גרם מדרגות נוסף לתצפית בטרסה ריבועית המתנשאת מעל טבעת המגדל.
התצפית הציבורית העליונה נמצאת בגובה 449 מטר, והיא בצורה אליפטית בגודל כיכר קטנה של עיר. בדצמבר 2011 נפתח לקהל החלק האחרון של המגדל, תצפית הגג, שבגובה 488 מטר היא התצפית החיצונית הגדולה והגבוהה בעולם.
בלילה, המגדל זוהר ומפיץ אור. כל מעגל בתאורה ניתן לשליטה לאפשר אנימציה ושינוי צבע לאורך כל גובהו של המגדל. כל תאורת המבנה מבוססת נוריות LED וכל גופי התאורה נמצאים על המבנה עצמו. צריכת החשמל לוקחת רק 15% מהצריכה המותרת להארת מבנים.
מידות

החלק המרכזי של המגדל מתנשא לגובה של 450 מטר. בצירוף עם אנטנה בגובה 150 מטר, מגדל קנטון מתנשא לגובה של 600 מטר, דבר שהופך אותו למגדל התקשורת השני בגובהו בעולם, ולגבוה ביותר בסין. למגדל 37 קומות ושתי קומות מרתף.
משקלו של המגדל 100,000 טון, הכוללים את האנטנה, ששוקלת 1,550 טון. בסה"כ משתרע המגדל על פני 175,458 מטר רבוע שטח בנוי.
ראו גם

רשימת המבנים והבניינים הגבוהים ביותר בעולם
גורדי השחקים הגבוהים בעולם
רשימת המגדלים הגבוהים בעולם
רשימת הבניינים הגבוהים בעולם על פי גובה הגג
מגדל רוטשילד 1

| --- | --- |
מגדל רוטשילד 1
מגדל רוטשילד 1
 מידע כללי
 סוג:  גורד שחקים
 שימוש:  מגורים מסחר ומשרדים
 כתובת:  שד' רוטשילד 1, תל אביב
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  2006–2011 (כ־5 שנים)
 תאריך פתיחה רשמי:  2011 
 עלות:  438 מיליון ש"ח
 אדריכל:  ישר אדריכלים,   אורלי שרם (עיצוב פנים)
 מידות
 גובה:  120.3 מ' 
 קומות:  32 
 קואורדינטות:  32°03′47″N 34°46′08″E﻿ / ﻿32.06305556°N 34.76888889°E﻿ / 32.06305556; 34.76888889
  מפת מיקום  מפה דינמית   (למפת תל אביב מוגדלת) מגדל רוטשילד 1(למפת תל אביב רגילה) מגדל רוטשילד 1(למפת גוש דן רגילה) מגדל רוטשילד 1(למפת גוש דן מוגדלת) מגדל רוטשילד 1  he מגדל רוטשילד 1he מגדל רוטשילד 1מפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
פרויקט שדרות רוטשילד 1 הוא מגדל מגורים בן 120.3 מטרים ובו 32 קומות, הממוקם בנקודה בה מגיעות שדרות רוטשילד אל שכונת נווה צדק בתל אביב. המגדל נחשב למגדל היקר ביותר בתל אביב ואחד מהיקרים בישראל. בשנת 2008 היה מחירה הממוצע של דירה בפרויקט כ-15 מיליון ש"ח. יזמית הפרויקט, קבוצת חבס, מכרה את הפרויקט (כולל בניין המשרדים) בכ-793 מיליון ש"ח.
היסטוריה

המגרש עליו נבנה פרויקט רוטשילד 1 היה בשנותיה הראשונות של תל אביב כחלק מאחוזת בית, בצמוד לרחוב הרצל. הוא שימש כתחנה המרכזית הראשונה של העיר. הקרקע נרכשה בשני שלבים בשנים 2002–2003 תמורת סכום המוערך ב-32 מיליון דולר, והתוכניות שונו מספר פעמים כדי להקטין את מספר הדירות.
בניית המגדל החלה בחודש נובמבר 2006 והסתיימה ב-2011. באותה שנה הוצב בחזית המגדל פסיפס תולדות תל אביב, מעשה ידי האמן נחום גוטמן, אשר שכן קודם לכן בחזית בית העיר תל אביב-יפו ברחוב ביאליק בעיר.
אדריכלות ועיצוב

הפרויקט כולל מגדל מגורים המתנשא לגובה של 32 קומות (120.3 מ') על שטח של כ-2 דונם, ובמגדל 37 דירות ששטחן הממוצע עולה על 400 מ"ר. בנוסף, כולל הפרויקט מבנה המשתרע על שטח של כ-3,000 מ"ר לצורכי מסחר ומשרדים השוכן בצמוד למגדל המגורים אך הוא נפרד ממנו. הבניין מחופה קירות מסך לכל גובהו המאפשרים נוף לים ולנווה צדק מכל דירה.
אדריכל הפרויקט הוא אבנר ישר ועיצוב הפנים הכולל לובי בגובה של 12 מטרים ובריכת שחייה המשולבת בגינת הגג. המהנדס הראשי הוא אברהם הראל מקבוצת חבס. למגדל 5.5 קומות חנייה תת-קרקעית המשמשות את דיירי המגדל, קומת קרקע המשלבת שטחי מסחר מצד רחוב אחד העם ולובי כניסה למגדל המגורים משדרות רוטשילד. מעל לקומת המסחר שוכנות שלוש קומות משרדים ומעליהם קומה טכנית וקומת בריכה וחדר כושר, 23 קומות מגורים ושלוש קומות גג.
גלריה

בריכת השחייה
הלובי
מראה המבנה
מראה נוסף של המבנה
ראו גם

פסיפס תולדות תל אביב
לורד דנינג

| --- | --- |
אין תמונה חופשית
 לידה:  23 בינואר 1899 Whitchurch, הממלכה המאוחדת 
 פטירה:  5 במרץ 1999  (בגיל 100) וינצ'סטר, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 השכלה:  מודלין קולג' 
 תקופת כהונה:  ? – 5 במרץ 1999 
 תקופת הפעילות:  ? – 5 במרץ 1999 
 תפקידים בולטים:  חבר בית הלורדים, שומר המגילות, חבר המועצה המלכותית, Lord Justice of Appeal 
 בן או בת זוג:  מרי הארווי (28 בדצמבר 1932–?) ג'ואן דריה טיילור (1945–?) 
 צאצאים:  רוברט גורדון דנינג 
 פרסים והוקרה:  Knight Bachelor 
 
אלפרד תומפסון "טום" דנינג, הברון דנינג (באנגלית: Alfred Thompson 'Tom' Denning, Baron Denning;‏
23 בינואר 1899 - 5 במרץ 1999) היה משפטן, עו"ד ושופט אנגלי. הוא שירת כשופט במשך 38 שנים עד לפרישתו ב-1982.
קריירה

דנינג היה שופט חדשני, שלא היסס לסטות מהעיקרון של תקדים מחייב. דנינג, אשר התמחה במשפט אזרחי, שירת במשך 5 שנים כ Law Lord בבית הלורדים לפני שחזר לבית המשפט לערעורים לפי בקשתו, מכיוון שהוא העדיף את הערכאה הנמוכה יותר. על המעבר מבית הלורדים, דנינג אמר "לרוב עוה"ד, בית הלורדים הוא כמו גן עדן - אתה רוצה להגיע לשם מתישהו, אבל לא כל עוד יש בך חיים".
ב-1963, ראש ממשלת בריטניה דאז הרולד מקמילן מינה את דנינג לחקור את פרשת פרופיומו.
למרות שדנינג לא היה כפוף לחוקי הפרישה האנגליים, הוא פרש ב-1982, בעקבות הערות שהתפרשו כגזעניות אשר הופיעו בספרו "החוק לאן" (What's Next In the Law).
לינדה בלינגהאם

| --- | --- |

לינדה בלינגהאם (במרכז)
 לידה:  31 במאי 1948 מונטריאול, קנדה 
 פטירה:  19 באוקטובר 2014 (בגיל 66) לונדון, הממלכה המאוחדת 
 מדינה:  הממלכה המאוחדת 
 מקום לימודים:  בית הספר המרכזי לנאום ודרמה בלונדון  תיכון איילסברי 
 בן או בת זוג:  גרג סמית 
 מספר צאצאים:  2 
 פרסים והוקרה:  קצינה במסדר האימפריה הבריטית 
 פרופיל ב-IMDb
 
לינדה בלינגהאם, OBE (באנגלית: Lynda Bellingham; נולדה בשם מרדית' לי יוז; 31 במאי 1948 - 19 באוקטובר 2014) הייתה שחקנית, שדרנית וסופרת אנגלייה ילידת קנדה. בשנים 1983 עד 1999 כיכבה בסדרת פרסומות טלוויזיה בשם "משפחת אוקסו" עבור חברת המזון Oxo (אנ'). היא ידועה מהופעותיה בסדרת הדרמה "כל היצורים גדולים כקטנים" ובסדרות הקומיות "Second Thoughts" ו-"Faith in the Future". מ-2007 ועד 2011 הייתה פאנליסטית בתוכנית האירוח "Loose Women".
ביוגרפיה

בלינגהאם נולדה במונטריאול לאם חד הורית, מרג'ורי יוז בונד (1917–2012), ונמסרה לאימוץ כשהייתה בת ארבעה חודשים כי נולדה מחוץ לנישואים. הוריה המאמצים היו דונלד ורות בלינגהאם שגרו באסטון אבוטס במחוז בקינגהאמשייר באנגליה. בלינגהאם למדה בבית הספר התיכון איילסברי, ואחר כך למדה משחק ב-"Central School of Speech and Drama".
ביוגרפיה > קולנוע וטלוויזיה

הופעת הבכורה של בלינגהאם בטלוויזיה הייתה בתפקיד אחות ב-"General Hospital", אופרת הסבון של ITV משנות השבעים של המאה העשרים. בין תפקידיה הראשונים בקולנוע היו בסרט "Confessions of a Driving Instructor" (מ-1976), "סוויני!" (1977), "Stand Up, Virgin Soldiers" (מ-1977) ו-"Riding High" עם אדי קיד. עוד שיחקה בסרט הקומדיה הקצר "The Waterloo Bridge Handicap" (מ-1978) לצדו של לאונרד רוזיטר.
תפקידים בולטים נוספים שלה היו בדמות הלן הריוט בדרמה "כל היצורים גדולים כקטנים" מאת ג'יימס הריוט (היא החליפה את קרול דרינקווטר בתפקיד זה), ובקומדיית המצבים "Second Thoughts" וסדרת ההמשך שלה "Faith in the Future".
ב-1986 שיחקה בלינגהאם בתפקיד האינקוויזיטור במיני-סדרה "The Trial of a Time Lord" מתוך סדרת המדע בדיוני "דוקטור הו". היא גילמה שוב את דמות האינקוויזיטור בדרמת האודיו "גאליפריי" של חברת Big Finish Productions ובתסכית דרמה בשם "Trial of the Valeyard". ב-1998 כיכבה בתפקיד אמילי מרלו בסרט "The Scarlet Tunic", ובשנה שלאחר מכן השתתפה בתפקיד אלכסנדרה, נסיכת הסן בסדרה "The Romanovs: An Imperial Family" מאת גלב פנפילוב (אנ').
בשנים 2000 עד 2003 שיחקה בלינגהאם בתפקיד פולין פרנל בסדרה "At Home with the Braithwaites" לצדה של אמנדה רדמן ולצדו של פיטר דייוויסון שהופיע יחד איתה בסדרה "כל היצורים גדולים כקטנים". ב-2004 הופיעה במשך חודשים אחדים בסדרה "The Bill" בתפקיד איירין רדפורד, וגם שיחקה בתפקיד מרלין בסרט "Devil's Gate". היא שיחקה בקומדיה "בונקרס" של רשת ITV בתפקיד גברת וודלו עקרת בית בפרברים המפתה את בן השכנים בן העשרה להיות הג'יגולו שלה. עוד באותה שנה השתתפה בתפקיד אורח בפרק בסדרה "מרק אהבה" ובפרק בסדרה "רובין הוד".
ביוגרפיה > פרסומות טלוויזיה

החל מ-1983 שיחקה בלינגהאם בתפקיד הדמות המרכזית בסדרה ארוכת שנים של פרסומות טלוויזיה בשם "משפחת אוקסו". היא גילמה את דמות האם המאחדת את המשפחה על ידי בישול ארוחות ממוצרים של חברת "Oxo". לרוב המשפחה נראתה יושבת מסביב לשולחן כשמגישים את הרוטב של Oxo. במהלך שנות השמונים והתשעים של המאה העשרים, התבגרו בני המשפחה. ב-1999 הסתיים קמפיין הפרסומות כשהמשפחה עזבה את הבית.
ביוגרפיה > הנחיה בטלוויזיה

ב-2007 הצטרפה בלינגהאם לתוכנית האירוח "Loose Women" והמשיכה להופיע כחברת צוות בתוכנית עד 2011.
ב-17 בדצמבר 2010 הייתה בלינגהאם מנחה אורחת של התוכנית "לורן" ברשת ITV.
ב-2013 הגישה בלינגהאם תוכנית בישול משלה בשם "My Tasty Travels". ב-2013 הגישה את התוכנית "Country House Sunday".
ביוגרפיה > Strictly Come Dancing

ב-2009 הייתה בלינגהאם אחת המתחרות בעונה השביעית של תוכנית הריקודים "Strictly Come Dancing". היא הייתה בת זוגו של הרקדן דארן בנט (אנ'). בשבוע הרביעי היא הודחה מהתחרות על ידי השופטים.
ביוגרפיה > הופעות נוספות

ב-1993 הופתעה בלינגהאם בסט הצילומים של הסדרה "Second Thoughts" על ידי מייקל אספל שארח אותה בתוכנית "אלה הם חייך".
ב-2011 שיחקה בלינגהאם בסרט קצר בשם "Too Close for Comfort" בו הופיעה בתפקיד האם של מייקל פלוסו, שהוא בנה. ב-2014 חזרו השניים ושיחקו באותם תפקידים בסדרת רשת באותו שם. כשיקוף של החיים האמיתיים גם הדמות שגילמה חלתה בסרטן.
בשנות השישים של המאה העשרים הופיעה בלינגהאם פעמיים בפסטיבל שייקספיר הפתוח בפנדלי (אנ').
באוקטובר 2007 שיחקה בלינגהאם במחזה "Vincent River" באולפני טרפלגר בלונדון, וזכתה לשבחי הביקורת על הופעתה.
מספטמבר 2008 עד יולי 2009 שיחקה בלינגהאם בתפקיד כריס הרפר בגרסה הבימתית של הסרט "נערות לוח השנה" בסיבוב הופעות ובתיאטרון נואל קאוורד שבווסט אנד. היא יצא לסיבובי הופעות נוספים בשנים 2010, 2011 ו-2012.
בתקופת חג המולד והשנה החדשה של 2011 / 2012 שיחקה בלינגהאם בתפקיד הפיה הטובה במחזה "סינדרלה" בהיפודרום בברמינגהאם. היא הופיעה שוב באותו תפקיד בתיאטרון אלהמברה שבברדפורד בעונת חג המולד 2012 / 2013.
ביוגרפיה > כתיבה

ב-2010 פרסמה בלינגהאם את ספרה "Lost and Found" סיפור חייה והקריירה שלה. היא קראה את הספר בערבי קריאה פרטיים ברחבי המדינה.
ב-2014, שבועות אחדים לפני מותה, הוציאה לאור את האוטוביוגרפיה שלה "There's Something I'm Dying to Tell You".
ביוגרפיה > חיים אישיים

בלינגהאם הייתה נשואה שלוש פעמים. ב-1975 התחתנה עם המפיק גרג סמית'. מ-1981 עד 1996 הייתה נשואה לנוציו פלוזו איתו נולדו לה שני בנים, מייקל ורובי.
ב-31 במאי 2008, ביום הולדתה ה-60, התחתנה עם החבר שלה מייקל פאטמור בכנסיית סנט סטיבן ואלברוק (אנ').
ב-2014 הוענק לבלינגהאם תואר קצינת מסדר האימפריה הבריטית (OBE) על פעילות התנדבותית.
ב-16 ביולי 2013 פורסם שבלינגהאם אובחנה כחולה בסרטן המעי הגס. בספטמבר 2014 אישרה בלינגהאם שגרורות הסרטן התפשטו לריאות ולכבד, ושנותרו לה חודשים ספורים לחיות. היא נפטרה בבית חולים בלונדון ב-19 באוקטובר 2014.
הלוויה שלה נערכה בכנסיית סט. ברתולומאו בקרוקרן בהשתתפות בני משפחה וחברים. היא נקברה בבית הקברות קרוקרן טאונסנד.
לקריאה נוספת

Lynda Bellingham, Lost and Found: My Story (Ebury Press, 2010) ISBN 978-0091936419
Lynda Bellingham, Tell Me Tomorrow (Simon & Schuster Ltd, 2014) ISBN 978-1471102813
Lynda Bellingham, There's Something I've Been Dying to Tell You (Coronet, 2014) ISBN 978-1473608566
הערות שוליים

1 2  Alasdair Glennie, "Loose Women's Lynda Bellingham devastated to be excluded from mother's funeral", Daily Mail, 18 March 2012.
↑  Anna Pukas, "Lynda Bellingham: I found my real mum at last but still can't respect her for giving me away", Daily Express, 13 March 2010.
1 2   Lynda Bellingham - obituary, The Telegraph, 20 October 2014
↑  "Obituary: Lynda Bellingham". BBC News. 20 באוקטובר 2014. נבדק ב-23 באוקטובר 2014. {{cite news}}:  (עזרה)
↑  Davies, Caroline (22 באוקטובר 2014). "Lynda Bellingham's last interview screened just days after her death". The Guardian. נבדק ב-23 באוקטובר 2014. {{cite news}}:  (עזרה)
↑  Sheridan, Simon (1 במאי 2009). "Greg Smith: Producer of the 'Confessions' films". The Independent. {{cite news}}:  (עזרה)
↑  Weaver, Matthew (20 באוקטובר 2014). "Lynda Bellingham, actor and presenter, dies aged 66". The Guardian. נבדק ב-23 באוקטובר 2014. {{cite news}}:  (עזרה)
↑  "Actress Lynda Bellingham has cancer". BBC News. 16 ביולי 2013. נבדק ב-16 ביולי 2013. {{cite news}}:  (עזרה)
↑  "Lynda Bellingham may have months to live", Sky News, 28 September 2014.
↑  "Lynda Bellingham: Tributes paid after actress dies at 66". BBC News. 20 באוקטובר 2014. נבדק ב-23 באוקטובר 2014. {{cite news}}:  (עזרה)
↑  Lynda Bellingham funeral, dailymail.co.uk; accessed 23 September 2015.
| --- | --- |
בקרת זהויות :  GND: 1048667545  ISNI: 0000 0001 1937 7121  LCCN: no2004111804  Trove: 1039299  VIAF: 93086742   WorldCat (עם VIAF): 93086742
לחם שיפון

| --- | --- |

 
 מאכלים
 סוג:  לחם 
 מרכיבים עיקריים:  rye flour 
 
לחם שיפון
לחם שיפון הוא סוג של לחם, העשוי מקמח המופק מהדגן שיפון. לחם שיפון עשוי להיות בצבע בהיר או כהה - תלוי בסוג הקמח בו השתמשו לייצור הלחם, ובסוג של תוספי הצבע בו השתמשו. לחם שיפון בדרך כלל צפוף יותר מאשר לחם העשוי מקמח חיטה ומכיל לרוב כמות גדולה יותר של סיבים תזונתיים מאשר לחם לבן. לעיתים רבות הוא כהה יותר בצבעו ובעל טעם חזק יותר.
לחם שיפון הוא אחד מסוגי הלחם הנפוצים ביותר בצפון ומזרח אירופה משום שדגני השיפון גדלים בקלות רבה יחסית בקרקע ובאקלים של צפון אירופה.
יתרונות בריאותיים

לחם שיפון מכיל כמות גדולה של סיבים תזונתיים וכמות קטנה של שומן. בהשוואה לחלק מהלחמים כמו לחם לבן, ללחם שיפון מדד גליקמי נמוך יחסית, כאשר משמעות הדבר היא שהוא גורם לעלייה איטית יותר ברמת הסוכר בדם מאשר לחם לבן, ולכן מומלץ יותר לחולי סוכרת, לבעלי משקל עודף ולאתלטים העוסקים בסיבולת. עם זאת, הוא עדיין מורכב ברובו מפחמימות, ולכן העומס הגליקמי (אנ') שלו גבוה יחסית.
פטריית ארגוט

ארגוט (שם מדעי: Claviceps purpurea) הוא מין של פטריות טפילי רעיל, הנראה כעובש הצומח על דגנים (בעיקר שיפון). תזונה מפטריות הארגוט גורמת להרעלת הארגוטיזם המתבטאת בתחושת בעירה, עוויתות בלתי נשלטות בגוף, ולעיתים אף נמקים ומוות. סם ההזייה LSD מסונתז מארגוט.
הערות שוליים

↑  Rosén, Liza AH; Silva, Lorena O. Blanco; Andersson, Ulrika K.; Holm, Cecilia; Östman, Elin M.; Björck, Inger ME (2009-09-25). "Rosén Liza et al. Endosperm and whole grain rye breads are characterized by low post-prandial insulin response and a beneficial blood glucose profile, Nutrition Journal, 2009, 8:42". Nutrition Journal. Nutritionj.com. 8 (1): 42. doi:10.1186/1475-2891-8-42. PMC 2761418.
| --- | --- |
בקרת זהויות :  NLI: 987007559023105171  GND: 4619331-5 
ערך זה הוא קצרמרבנושא מזון. אתם מוזמנים לתרום לוויקיפדיה ו.
לילו גומפרץ-ביאטוס

| --- | --- |
 לידה:  1914 מנהיים, הקיסרות הגרמנית 
 פטירה:  ?
 תחום יצירה:  פיסול 
 זרם באמנות:  אמנות פיגורטיבית 
 פרסים והוקרה:  פרס דיזנגוף לאמנות הציור והפיסול 
 
לילו גוּמפֶּרץ-בּיאָטוּס (Lilo Gumpertz-Beatus;‏ 1914 - ?) הייתה פסלת ישראלית ילידת גרמניה.
נולדה במנהיים שבגרמניה.
למדה אמנות בבית הספר למלאכת מחשבת בפרנקפורט ואחר-כך במינכן, ציריך ופריז.
בשנת 1933 עלתה לארץ ישראל. עסקה בפיסול פיגורטיבי.
בשנת 1939 זכתה גומפרץ-ביאטוס בפרס דיזנגוף על פסלהּ "ראש".
לקריאה נוספת

קרל שוורץ, האמנות היהודית החדשה בארץ ישראל, ירושלים: ר’ מס ('ספרית מס למדע פופולרי'), 1941, עמ' 157.
הערות שוליים

↑  פרס דיזנגוף לאמנות של עירית תל-אביב, דבר, 28 ביוני 1939.
ערך זה הוא קצרמרבנושא ישראלים ובנושא אמנות. אתם מוזמנים לתרום לוויקיפדיה ו.
לורד אקטון

| --- | --- |

 לידה:  10 בינואר 1834 נאפולי, ממלכת שתי הסיציליות 
 פטירה:  19 ביוני 1902 (בגיל 68) Tegernsee, הרפובליקה הפדרלית של גרמניה 
 מדינה:  הממלכה המאוחדת של בריטניה הגדולה ואירלנד 
 מקום קבורה:  Tegernsee 
 השכלה:  St Mary's College, Oscott  אוניברסיטת מינכן 
 מעסיק:  אוניברסיטת אוקספורד, אוניברסיטת קיימברידג' 
 תפקיד:  חבר הפרלמנט ה־18 של הממלכה המאוחדת (28 באפריל 1859–6 ביולי 1865)  חבר הפרלמנט ה־19 של הממלכה המאוחדת (11 ביולי 1865–22 במרץ 1866)  Regius Professor of History 
 מפלגה:  המפלגה הליברלית 
 השקפה דתית:  נצרות קתולית 
 בן או בת זוג:  Maria Anna Ludmilla Euphrosina von und zu Arco auf Valley (1 באוגוסט 1865–ערך בלתי־ידוע) 
 פרסים והוקרה:  אביר מפקד  במסדר הוויקטוריאני המלכותי 
 
ג'ון אמריך אדוארד דאלברג-אקטון, הברון הראשון מאקטון (באנגלית: John Emerich Edward Dalberg-Acton, 1st Baron Acton‏; 10 בינואר 1834 – 19 ביוני 1902), הידוע כלורד אקטון, היה היסטוריון ופוליטיקאי בריטי. הלורד אקטון נודע ככל הנראה יותר מכל בשל המימרה שטבע במכתב לבישוף האנגליקני מנדל קרייטון: "כוח נוטה להשחית, וכוח מוחלט משחית באופן מוחלט. אנשים גדולים הם כמעט תמיד אנשים רעים".
חייו

נולד בנאפולי. בשל היותו קתולי לא יכול היה להתקבל ללימודים באוניברסיטת קיימברידג', לכן למד היסטוריה במינכן.
בשנים 1859–1866 כיהן אקטון כחבר פרלמנט מטעם המפלגה הליברלית והיה מקורבו של ראש הממשלה ויליאם גלאדסטון, שהעניק לו תואר אצולה.
אקטון היה חסיד נלהב של החירות הפוליטית במדינה המודרנית.
בשנת 1895 התמנה לפרופסור להיסטוריה בקיימברידג', מינוי שהתאפשר הודות לביטול המבחנים הדתיים באוניברסיטאות בשנת 1871. אף שכתביו מעטים למדי (חיבורו השאפתני ההיסטוריה של החירות לא הושלם מעולם), השפיעו השקפותיו הליברליות השפעה רבה על בני זמנו ועל חקר ההיסטוריה באנגליה.
לחמן (סוג)

| לחמן |
| --- | --- |
 לחמן שונה עלים (פרי הג'ק)
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: תותיים
סוג:: לחמן
שם מדעי
 Artocarpus ‏פורסטר ופורסטר, 1775
לחמן (שם מדעי: Artocarpus) הוא סוג של עץ ממשפחת התותיים, עם כ-60 מיני עצים תחתיו, חלקם חשובים לחקלאות ומטבח מקומי בדרום מזרח אסיה. הסוג התגלה במהלך מסעו השני של קפטן קוק על ידי הבוטנאים יוהאן וגאורג פורסטר (אב ובנו), שנתנו לו את שמו המדעי. משמעות השם הוא "פרי הלחם" - פרי ביוונית הוא קרפוס, ולחם הוא ארטוס.
תיאור

עצים ושיחים מהסוג לחמן הם בעלי מוהל חלבי, שניתן להפיק מפציעת הגבעולים, העלים והגזע. העצים הם חד-מיניים ודו-ביתיים, כך שהפרחים הזכריים והנקביים צומחים על אותו העץ. הפרחים הנקביים פורחים צמודים לגזע, ועם ההפריה מסוגלים לגדול לפרי גדול במיוחד (בחלק מהמינים הפירות יכולים לשקול מעל 30 קילוגרמים).
פירות מהמינים עץ הלחם ופרי הג'ק משמשים כמקור מזון עיקרי באיים שונים באוקיינוס השקט ובקאריביים, ומגודלים למטרות מאכל באזורים נרחבים באסיה. בישראל יש מספר מצומצם של עצים ממינים אלו, והם לא הפכו לענף חקלאי.
מינים בולטים

עץ הלחם
פרי הג'ק
הערות שוליים

| --- | --- |
בקרת זהויות :  NLI: 987007293886405171  LCCN: sh00008715
לורד

ערך זה עוסק בתואר אצולה בריטי. אם התכוונתם למשמעות אחרת, ראו .
לורד (באנגלית: Lord) הוא תואר אצולה בריטי. הלורדים חברים בבית הלורדים. כיום, תואר לורד הוא רק תואר כבוד ולא מקנה זכויות מיוחדות. לורד הוא שם כולל למספר תארים: ברון, ויקונט, רוזן, מרקיז ודוכס. המילה המקבילה בעברית ללורד היא גְּבִיר או אדון.
הפירוש המקורי של המילה הוא "שומר כיכר הלחם". מקורה בתקופות רעב בהן היה צורך באדם בעל סמכות שישמור על המזון.
בעבר, לורדים היו שליטים של אדמות בממלכה והיו בעלי כוח כמעט בלתי מוגבל בתחום שלטונם. הלורדים היוו את הגוף המחוקק, השופט, והמבצע בשטחם. ללורדים היה שטח או לחלופין תפקיד רם מעלה, כמו לורד צ'נסלור או לורד האוצר.
ראו גם

תוארי אצולה
ליירד
אצולה
פאודליזם
מונרכיה
לודוויג לייכהרדט

| --- | --- |

 לידה:  23 באוקטובר 1813 Tauche (municipality), פרובינציית ברנדנבורג, ממלכת פרוסיה 
 פטירה:  1848 כנראה אוסטרליה, אינדונזיה 
 תחום יצירה:  מסע, משלחת מחקר, מדעי הטבע 
 יצירות ידועות:  Journal of Ludwig Leichhardt 9 Sept. 1845 to 23 Mar. 1846, Ludwig Leichhardt correspondence and miscellaneous papers, 1841-1847 
 פרסים והוקרה:  מדליית זהב (פטרון) של החברה הגאוגרפית המלכותית (1847) 
 
פרידריך וילהלם לודוויג לייכהרדט (בגרמנית: Friedrich Wilhelm Ludwig Leichhardt ‏; 23 באוקטובר 1813 – 1848 בערך) היה חוקר וחוקר טבע גרמני שהתפרסם בחקר של צפון ומרכז אוסטרליה.
ראשית חייו

לייכהרדט נולד ב־23 באוקטובר 1813 בכפר סברודט במחוז ברנדנבורג הפרוסית. הוא היה בנו הרביעי והשישי מבין שמונת ילדיו של כריסטיאן הירונימוס מתיאס לייכהרדט, חקלאי ופקח מלכותית ואשתו שרלוט סופי, שטרלהוב. בין השנים 1831 ו-1836 למד לייכהרדט פילוסופיה, שפה ומדעי הטבע באוניברסיטאות גטינגן וברלין אך מעולם לא קיבל תואר אוניברסיטאי. הוא עבר לאנגליה בשנת 1837, המשיך את לימודי מדעי הטבע במקומות שונים, כולל המוזיאון הבריטי, לונדון, ובגנים הבוטנים בפריז, ועבד על עבודות שטח בכמה מדינות אירופיות, כולל צרפת, איטליה ושווייץ.
ב־14 בפברואר 1842 הגיע לייכהרדט לסידני, אוסטרליה. מטרתו הייתה לחקור את אוסטרליה היבשתית והוא קיווה לקבל מינוי ממשלתי בתחומי העניין שלו. בספטמבר 1842 הלך לייכהרדט לעמק נהר האנטר שמצפון לסידני כדי לחקור את הגאולוגיה, החי והצומח של האזור ולצפות בשיטות החקלאיות של הילידים. לאחר מכן יצא בכוחות עצמו למסע איסוף דגימות במסלול מניוקאסל, ניו סאות' ויילס, למפרץ מורטון בקווינסלנד. ב־23 בספטמבר 1842 הגיע לאי אש, לאחר שהוזמן על ידי אלכסנדר וולטר סקוט.
המסע הראשון של לייכהרדט

לאחר שחזר לסידני בתחילת 1844, קיווה לייכהרדט לקחת חלק במשלחת המוצעת בחסות הממשלה ממפרץ מורטון לפורט אסינגטון (300 ק"מ צפונית לדרווין). כאשר תוכניות משלחת זו התבטלו, לייכהרדט החליט לארגן בעצמו את המשלחת בליווי מתנדבים ובתמיכת מימון פרטי. משלחתו עזבה את סידני באוגוסט 1844 והפליגה למפרץ מורטון, שם הצטרפו לקבוצה ארבעה אנשים נוספים. המשלחת יצאה ב-1 באוקטובר 1844 מג'ימבור הומסטד, המאחז הרחוק ביותר של ההתיישבות בקווינסלנד דארלינג דאונס. במהלך מסע זה לייכהרדט נתן שם לנהר Seven Emu Creek, לאחר שירה בקבוצה של אמואים בקרבת מקום, השם שנקלט מאוחר יותר על ידי תחנת בקר גדולה שעדיין קיימת. כמו כן העניק לנהר שגילה את השם אייזק, על שם אחד מתומכיו במסע.
לאחר נסיעה יבשתית של כמעט 4,800 ק"מ, ולאחר שנחשבו זמן רב כמתים, הגיע לייכהרדט לפורט אסינגטון ב -17 בדצמבר 1845. הוא חזר לסידני בסירה והגיע ב-25 במרץ 1846 לקבלת פנים של גיבור. הספר "יומן מסע אודות משלחת יבשתית באוסטרליה, ממפרץ מורטון לפורט אסינגטון, מרחק של למעלה מ-3,000 מיילים, במהלך השנים 1844 ו-1845" מאת לייכהרדט מתאר משלחת זו.